《唱和盈轴而燕集未期小诗请广文兄为遨头》
宋代·黄公度

烦君管领东君手，收拾风光尊俎中。
与作遨头共春燕，何须拥鼻学秋虫。
谁怜老子兴不浅，自笑穷人诗转工。
趁取身闲酒价贱，明年此日又西东。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。